S-247/2006

Mál þetta, sem dómtekið var í dag, er höfðað með ákæru útgefinni af ríkislögreglustjóra 7. febrúar 2006 á hendur L-kk-þgf E-kk-þgf, Ósi 2, Skilmannahreppi og sameignarfélaginu L-kk-þgf E-kk-þgf, Stórholti 29, Ísafirði, fyrir brot gegn lögum um virðisaukaskatt, með því að ákærði L-kk-nf, sem framkvæmdastjóri og eigandi sameignarfélagsins L-kk-ef E-kk-ef, stóð eigi tollstjóranum í Reykjavík, í samræmi við það sem lög áskilja, skil á virðisaukaskatti sem innheimta bar í nafni félagsins á árunum 1998 til 2002, samtals að fjárhæð kr. 20.312.893,- og sundurliðast sem hér greinir:

Uppgjörstímabil:

Árið 1998

Maí – júní kr. 246.172

júlí – ágúst kr. 2.806.094

Sept. – okt. kr. 2.010.663

Nóv. – des. kr. 2.622.498 kr. 7.685.427

Árið 1999

Mars – apríl kr. 531.821

Sept. – okt. kr. 3.182.803

Nóv. – des. kr. 104.945 kr. 3.819.569

Árið 2000

Jan. – feb. kr. 199.818

Mars - apríl kr. 376.171

Maí – júní kr. 1.613.764

Júlí – ágúst kr. 1.648.677

Sept. – okt. kr. 795.538

Nóv. – des. kr. 738.255 kr. 5.372.223

Árið 2001

Jan. – feb. kr. 230.130

Júlí – ágúst kr. 9.058

Nóv. – des. kr. 227.739 kr. 466.927

Árið 2002

Jan. – feb. kr. 3.226

Maí – júní kr. 382.857

Júlí – ágúst kr. 1.568.767

Sept. – okt. kr. 1.013.897 kr. 2.968.747

Samtals kr 20.312.893

Telst þetta varða við 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42, 1995, 191. gr. laga nr. 82, 1998 og 3. gr. laga nr. 134, 2005 og 1. mgr. 262. gr. almennra hegningarlaga nr. 19/1940, sbr. 1. gr. laga nr. 39, 1995 og 139. gr. laga nr. 82/1998.

Brot ákærða Lárusar Einarssonar sf. telst varða við framangreind ákvæði, sbr. 8. mgr. 40. gr. laga nr. 50, 1988.

Þess er krafist að ákærðu verði dæmd til refsingar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða L-kk-ef, fyrir sína hönd og vegna hins ákærða félags, og öðrum gögnum málsins, að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Með 3. gr. laganna nr. 134/2005 var nýjum málslið bætt við ákvæði 1. mgr. 40. gr. laga nr. 50/1988 um virðisaukaskatt þar sem kveðið var á um að fésektarlágmarkið sem þar er tilgreint eigi ekki við hafi brot einskorðast við að standa ekki skil á réttilega tilgreindum virðisaukaskatti samkvæmt virðisaukaskattsskýrslu, enda hafi verið staðin skil á verulegum hluta skattfjárhæðar eða málsbætur séu miklar. Enda þótt ráða megi af rannsóknargögnum málsins að eftir gjalddaga viðkomandi tímabila en fyrir útgáfu ákæru hafi verið greiddar rúmlega 6 milljónir króna inn á hinn vangoldna virðisaukaskatt liggur fyrir að virðisaukaskattsskýrslum vegna þeirra tímabila sem ákært er fyrir var í öllum tilvikum skilað eftir eindaga. Samkvæmt því verður þegar af þeirri ástæðu ekki talið að ákærðu fullnægi skilyrðum hinna breyttu lagaákvæða. Gildir fésektarlágmark ofangreindra lagaákvæða því um mál þetta.

Að virtum þeim fjárhæðum sem brot ákærðu lúta að og öðru því sem hér hefur verið rakið verður að telja brot ákærða meiri háttar í skilningi 262. gr. almennra hegningarlaga. Hefur ákærði unnið sér til refsingar samkvæmt þeim lagaákvæðum sem réttilega eru tilgreind í ákæru. Samkvæmt fyrirliggjandi sakavottorði hefur ákærði, L-kk-nf E-kk-nf, ekki áður gerst sekur um refsiverðan verknað sem áhrif hefur á ákvörðun refsingar hans. Þykir refsing hans hæfilega ákveðin 5 mánaða fangelsi og verður hún bundin skilorði eins og nánar greinir í dómsorði. Jafnframt verður báðum ákærðu gert að greiða sameiginlega sekt í ríkisjóð að fjárhæð 40.700.000 krónur innan fjögurra vikna frá birtingu dóms þessa en sæti ella fangelsi í 8 mánuði.

Ákærðu greiði sameiginlega málsvarnarlaun skipaðs verjanda síns, T-kk-ef A-kk-ef héraðsdómslögmanns, 99.600 krónur að meðtöldum virðisaukaskatti.

D ó m s o r ð :

Ákærði, L-kk-nf E-kk-nf, sæti fangelsi í 5 mánuði, en fresta skal fullnustu þeirrar refsingar og hún falla niður að liðnum 2 árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu, L-kk-nf E-kk-nf og L-kk-nf E-kk-nf sf., greiði sameiginlega sekt í ríkisjóð að fjárhæð 40.700.000 krónur innan fjögurra vikna frá birtingu dóms þessa en sæti ella fangelsi í 8 mánuði.

Ákærðu greiði sameiginlega málsvarnarlaun skipaðs verjanda síns, T-kk-ef A-kk-ef héraðsdómslögmanns, 99.600 krónur að meðtöldum virðisaukaskatti.

Á-kk-nf M-kk-nf